Na temelju članka 82. stavak 2. Pravilnika o proračunskom računovodstvu i računskom planu („Narodne novine“ br. 114/10,31/11,124/14,115/15,87/16,3/18,126/19 i 108/20) i članka 33. Statuta Općine Omišalj („Službene novine Primorsko-goranske županije“ br. 5/21), Općinsko vijeće Općine Omišalj, na 5. sjednici održanoj 13. travnja 2022. godine, donijelo je

**ODLUKU**

**o raspodjeli rezultata poslovanja za 2021. godinu**

**Članak 1.**

Ovom se Odlukom utvrđuje namjena i obavlja raspodjela viška prihoda utvrđenog Godišnjim obračunom Proračuna Općine Omišalj za 2021. godinu u iznosu od 3.203.671,72 kn.

**Članak 2.**

Stanja na osnovnim računima podskupine 922 iskazana u Bilanci na dan 31. prosinca 2021. godine utvrđena su kako slijedi:

Broj Naziv računa Stanje 31.12.2021.

računa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

92211 Višak prihoda poslovanja 12.758.497,27 kn

92222 Manjak prihoda od nefinancijske imovine 13.071.134,27 kn

92223 Manjak primitaka od financijske imovine 162.990,88 kn

922 Preneseni višak prihoda 3.571.233,34 kn

922 Višak prihoda za prijenos u slijedeće razdoblje 3.095.605,46 kn

**Članak 3.**

 Utvrđeni višak prihoda poslovanja u iznosu od12.758.497,27 kn iz članka 2. ove Odluke raspoređuje se na način da se od istoga pokriva manjak primitaka od financijske imovine u iznosu od 162.990,88 kn te djelomično pokriva manjak prihoda od nefinancijske imovine u iznosu od 12.595.506,39kn. Preostali manjak prihoda od nefinancijske imovine u iznosu od 475.627,88 kn pokriva se prenesenim viškom prihoda poslovanja iz 2020. godine koji je iznosio 3.571.233,34 kn.

Utvrđuje se višak prihoda za 2021. godinu u iznosu od **3.095.605,46** kn.

**Članak 4.**

 Raspoloživi višak prihoda za 2021. godinu u iznosu od 3.095.605,46 kn prema izvorima financiranja sastoji se iz:

- izvora općih prihoda i poreza u iznosu od 2.095.605,46 kn

- izvora komunalne naknade u iznosu od 1.000.000,00 kn.

Višak prihoda rasporedit će se, sukladno članku 53. Zakona o proračunu, u Prve izmjene i dopune Proračuna Općine Omišalj za 2022. godinu.

 Članak 5.

Ova Odluka stupa na snagu osmoga dana od dana objave u “Službenim novinama Primorsko-goranske županije“.

**KLASA:400-01/21-01/7**

**URBROJ:2170-30-22-01-7**

Omišalj, 13. travanj 2022. godine.

**OPĆINSKO VIJEĆE OPĆINE OMIŠALJ**

 **Predsjednica:**

 **Dunja Mihelec v.r.**